২০০৫ সালের ৫ ফেব্রুয়ারি রাতে খুলনা প্রেস ক্লাবের অভ্যন্তরে সাংবাদিক শেখ বেলাল উদ্দিনের ওপর বোমা হামলা হয়। ঢাকার সম্মিলিত সামরিক হাসপাতালে চিকিৎসাধীন অবস্থায় ১১ ফেব্রুয়ারি তার মৃত্যু হয়। শেখ বেলালউদ্দিন ছিলেন খুলনা প্রেস ক্লাবের সহ-সভাপতি, মেট্রোপলিটন সাংবাদিক ইউনিয়ন খুলনার সভাপতি, দৈনিক সংগ্রামের খুলনা ব্যুরো প্রধান, দক্ষ সংগঠক ও সেই সঙ্গে একজন অপ্রতিদ্বন্দ্বী সাংবাদিক নেতা। এ ঘটনার পর স্থানীয় চরমপন্থীরা এ হত্যায় দায় স্বীকার করেছিল। পরে পুলিশ চরমপন্থী ও সাবেক শিবির নেতাদের বিরুদ্ধে আদালতে অভিযোগপত্র দিয়েছিল। এ হত্যা মামলায় কয়েকজন চরমপন্থীর যাবজ্জীবন সাজা হয় এবং শিবির নেতারা বেকসুর খালাস পান।